Alexandru Rafila crede că România va avea 10.000 de cazuri pe zi în luna decembrie, dacă nu se impun noi măsuri restrictive.
Alexandru Rafila avertizează numărul de cazuri va continua să crească în România. Reprezentantul României la OMS crede că se va ajunge la 10.000 de cazuri pe zi în luna decembrie. O posibilă măsură pentru limitarea acestor infectări ar fi adoptarea măsurilor restrictive dure, crede Rafila.
Alexandru Rafila, reprezentatul României la Organizația Mondială a Sănătății, avertizeză că sistemul sanitar ar putea să cedeze, pentru că numărul noilor cazuri va continua să crească. Profesorul crede că România va ajunge la 10.000 de cazuri pe zi în luna decembrie."Procesul acesta nu s-a oprit și probabil până spre sfârșitul lunii decembrie, în lipsa altor măsuri, pentru că ne-am apropiat de o limită a măsurilor de un anumit tip, cele care sunt mai puțin restrictive, cred că numărul de cazuri la sfârșitul acestei luni va înregistra un număr cu cinci cifre, adică o să fie cel puțin 10.000 de cazuri pe zi. La numărul acesta de cazuri, capacitatea de la terapie intensivă este, sigur, depășită, iar asta are consecință directă în ceea ce privește mortalitatea", a spus Rafila, la Digi 24.Alexandru Rafila propune măsuri mai dure. Totuși, școlile ar trebui să rămână deschise, pentru că există studii care demonstrează că nu elevii sunt principalul vector de transmitere comunitară.E puțin dur ceea ce spun, dar chiar sunt afectat de ceea ce spun, pentru că mă gândesc la această variantă și nu știu cum putem să o evităm decât dacă eventual urmăm un model care văd că este aplicat în Franța, chiar și în Germania. Mai degrabă poate modelul din Germania, care, paradoxal, instituie măsuri de limitare a activităților economice, sociale, dar lasă școlile deschise, un lucru pe care eu personal îl agreez", a explicat profesorul.